Man vas ná treine brand in Kaapstad | Maroela Media
Man vas ná treine brand in Kaapstad
Die polisie in die Wes-Kaap het ŉ 30-jarige man in hegtenis geneem in verband met Sondag se voorval by die Kaapstad-treinstasie waar twee treine verwoes is.
Die verdagte is deur beamptes van die Passasierspooragentskap van Suid-Afrika (Prasa) voorgekeer waarna hy deur die polisie in hegtenis geneem is, het lt.kol. Andrè Traut, woordvoerder van die polisie, gesê.
“Beeldmateriaal is gebruik om die verdagte van Khayelitsha te identifiseer. Hy sal binnekort in die Kaapstadse landdroshof verskyn. Die moontlikheid van nog inhegtenisnemings kan nie uitgesluit word nie.”
Die skade van die brand beloop minstens R33 miljoen. Die brand het Sondag omstreeks 15:40 plaasgevind en twee treine op platforms 13 en 14 is verwoes toe sterk winde die vlamme van een trein na die ander gewaai het.
Brandbestryders was teen 16:15 op die toneel en die brand is net ná 19:00 geblus. Volgens Metrorail is alle treinbedrywighede by die stasie as voorsorgmaatreël gestaak.
Altesaam 12 treinwaens en 300 m kabels is verwoes. Geen personeel of pendelaars is egter beseer nie.
Metrorail sê in die verklaring die polisie is besig om kringtelevisiebeeldmateriaal na te gaan as deel van hul ondersoek.
Blade Nzimande, minister van vervoer, het vroeër gesê ŉ “sinistere mag” is besig om die Suid-Afrikaanse spoorwegstelsel te verwoes.
Nzimande het die aanval op die treinstasie in ŉ verklaring veroordeel. “Dit is nou onbetwisbaar dat daar ŉ sinistere mag aan die werk is om ons spoorwegstelsel te verwoes,” het hy gesê.
Mooi so goeie werk nou kan mnr Blade vasstel van watter sinistere mag is hy. Indien hy van die A& C is sal ons nie hoor aan watter duistere mag hy behoort
Ek hoop dat hierdie man baie swaar gestraf sal word.Dankie vir die polisie se vinnige inhegtenisname van die skurk
Verniel/ afbreek/ verwoes
Blade, ek ken die rerige naam vir die sogenaamde “sinistere mag” waarvan jy praat……
Hier geplant om brand te stig.
Gee hom borg en ‘n prokureur , dan kan die saak vir jare sloer . lem en sy gesante kan maar op en af spring . Hulle het hard gebid vir hierdie wetteloosheid .